S-1/2013

Ár 2013, miðvikudaginn 30. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1/2013: Ákæruvaldið (Ó-kk-nf I-kk-nf Ó-kk-nf) gegn A-kk-þgf E-kk-þgf Ó-kk-þgf (J-kk-nf B-kk-nf K-kk-nf hdl.) og F-kk-þgf R-kk-þgf Á-kk-þgf (P-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 27. desember sl. á hendur ákærðu, A-kk-þgf E-kk-þgf Ó-kk-þgf, kt. 000000-0000, Hjaltabakka 30, Reykjavík og F-kk-þgf R-kk-þgf Á-kk-þgf, kt. 000000-0000, Mosarima 2, Reykjavík, „fyrir brot gegn almennum hegningarlögum og umferðarlögum, með því að hafa, að kvöldi þriðjudagsins 23. ágúst 2011, þreytt kappakstur austur Arnarbakka í Reykjavík, á beinum vegarkafla vestan við Dvergabakka sem nær austur að gatnamótum Fálkabakka og Arnarbakka. Þannig röskuðu ákærðu umferðaröryggi og stofnuðu á ófyrirleitinn hátt lífi og heilsu þriggja farþega bifreiðarinnar UX-043 og þriggja farþega í bifreiðinni VE-418, auk annarra vegfarenda, í augljósan háska, eins og nánar er lýst hér að neðan:

1. Ákærði A-kk-nf Ö-kk-nf ók bifreiðinni UX-043 og ók hluta leiðarinnar á vinstri akrein gegn akstursstefnu samsíða ákærða F-kk-þgf R-kk-þgf, sem ók bifreiðinni VE-418 á hægri akrein.

2. Ákærðu óku bifreiðunum á 60 til 70 kílómetra hraða á klukkustund þar sem leyfilegur hámarkshraði var 30 kílómetrar á klukkustund.

3. Ákærðu óku framhjá þremur fjölförnum vegamótum við Dvergabakka, Eyjabakka og Fálkabakka, án þess að sýna sérstaka aðgát, yfir tvær gangbrautir og of hratt miðað við aðstæður.

4. Ákærði F-kk-nf R-kk-nf ók bifreið sinni óhæfur um að stjórna henni örugglega vegna áhrifa ávana- og fíkniefni (tetrahýdrókannabínól í blóði 0,9 ng/ml.), á nægilegrar aðgæslu og missti stjórn á henni skömmu áður en komið var að gatnamótum Arnarbakka og Fálkabakka, þegar bifreiðinni var ekið yfir hraðahindrun, með þeim afleiðingum að bifreiðin lenti á kantstein, fór á vinstri hliðina og skall á ljósastaur sem við það brotnaði.

Telst háttsemi ákærðu varða við 168. gr. og 4. mgr. 220. gr. almennra hegningarlaga nr. 19/1940 og 1. mgr. 4. gr., sbr. 1. mgr. 100. gr. umferðarlaga nr. 50/1987. Að auki telst brot ákærða A-kk-ef A-kk-ef samkvæmt 1. tölulið varða við 1. mgr. 14. gr. umferðarlaga, brot beggja ákærðu samkvæmt 2. tölulið við 1., sbr. 4. mgr. 37. gr. umferðarlaga, samkvæmt 3. tölulið við 1. mgr. 25. gr. og 1. mgr. og a., c. og d. – lið 2. mgr. 36. gr. umferðarlaga. Brot F-kk-ef R-kk-ef samkvæmt 4. tölulið varðar við 1. sbr. 2. mgr. 45. gr.a og 1. mgr. 36. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærðu verði dæmdir til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987.“

Málavextir

Ákærðu hafa skýlaust játað það brot sem þeir eru saksóttir fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæða. Þykir refsing ákærða A-kk-ef A-kk-ef hæfilega ákveðin fangelsi í 60 daga en refsing ákærða F-kk-ef R-kk-ef hæfilega ákveðin fangelsi í 90 daga. Rétt er að fresta því að framkvæma refsingu ákærðu og ákveða að hún falli niður að liðnum 2 árum frá dómsuppsögu að telja, haldi ákærðu almennt skilorð 57. gr. almennra hegningarlaga nr. 19, 1940.

Dæma ber ákærða A-kk-þf Ö-kk-þf til þess að sæta sviptingu ökuréttar í 2 mánuði en ákærða F-kk-nf R-kk-nf til þess að sæta sviptingu ökuréttar í 6 mánuði, hvort tveggja frá dómsbirtingu að telja.

Dæma ber ákærðu til þess, hvorn um sig, til þess að greiða verjanda sínum, 100.000 krónur í málsvarnarlaun að meðtöldum virðisaukaskatti, J-kk-þgf B-kk-þgf K-kk-þgf og P-kk-þgf K-kk-þgf, héraðsdómslögmönnum.

Þá ber að dæma að ákærði F-kk-nf R-kk-nf greiði annan kostnað af málinu, 65.208 krónur.

DÓMSORÐ:

Ákærði, A-kk-nf Ö-kk-nf Ó-kk-nf, sæti fangelsi í 60 daga.

Ákærði, F-kk-nf R-kk-nf Á-kk-nf, sæti fangelsi í 90 daga.

Framkvæmd refsingar beggja ákærðu er frestað og fellur hún niður að liðnum 2 árum frá dómsuppsögu, haldi ákærðu almennt skilorð.

Ákærði A-kk-nf Ö-kk-nf sæti sviptingu ökuréttar í 2 mánuði frá dómsbirtingu að telja..

Ákærði F-kk-nf R-kk-nf sæti sviptingu ökuréttar í 6 mánuði frá dómsbirtingu að telja.

Ákærðu greiði verjendum sínum, hvor um sig, 100.000 krónur í málsvarnarlaun, þeim J-kk-þgf B-kk-þgf K-kk-þgf hdl. og P-kk-þgf K-kk-þgf hdl.

Ákærði F-kk-nf R-kk-nf greiði 65.208 krónur í annan sakarkostnað.

P-kk-nf G-kk-nf